โครงสร้างการจัดการ

แผนกบริการท่าเทียบเรือ บุคคลและธุรการ การตลาด ไฟฟ้าและเครื่องกล

แผนกโกดัง จัดซื้อ เทคโนโลยีและสารสนเทศ โยธา

แผนกไซโล พัสดุ

แผนกกากน้ำตาล รักษาความปลอดภัย

คณะกรรมการบริษัท

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) ตามหนังสือรับรองกระทรวงพาณิชย์
ลงวันที่ 13 พฤศจิกายน 2546 ประกอบด้วยกรรมการ 11 ท่าน ได้แก่

1. ร้อยเอกสุวิทย์ ทัดพิทักษ์กุล ประธานกรรมการ

2. คุณหญิงณัฐิกา วัธนเวคิน รองประธานกรรมการ

3. นายประภาส ชุติมาวรพันธ์ กรรมการผู้จัดการ

4. นายพงศ์ ชินธรรมมิตร กรรมการรองผู้จัดการ

5. นายจำรูญ ชินธรรมมิตร์ กรรมการ

6. นายฝา เจนลาภวัฒนกุล กรรมการ

7. นายชัยรัตน์ ชินธรรมมิตร กรรมการ

8. นายสรวง เรืองศุข กรรมการ

9. นางอารยา อรุณานนท์ชัย กรรมการ

10. นายชนะชัย ชุติมาวรพันธ์ กรรมการ

11. นายนิสากร พากเพียร กรรมการ

การลงนามผูกพันบริษัท

กรรมการผู้มีอำนาจลงนามแทนบริษัทฯ คือ
กรรมการสองคนลงลายมือชื่อร่วมกันและประทับตราสำคัญของบริษัท

อำนาจของคณะกรรมการบริษัท

1.  คณะกรรมการบริษัทมีอำนาจดูแลและจัดการบริษัทให้เป็นไปตามกฎหมาย วัตถุประสงค์
    และข้อบังคับของบริษัทรวมทั้งมติของที่ประชุมผู้ถือหุ้น

2.  คณะกรรมการบริษัทมีอำนาจแต่งตั้งคณะกรรมการคนหนึ่งเป็น ประธานกรรมการ และจะ
    แต่งตั้งรองประธานกรรมการก็ได้ ตามที่คณะกรรมการเห็นสมควร

3.  คณะกรรมการบริษัทมีอำนาจแต่งตั้งกรรมการผู้จัดการ และ กรรมการรองผู้จัดการก็ได้
    ตามที่คณะกรรมการเห็นสมควร

4.  คณะกรรมการบริษัทมีอำนาจแต่งตั้งคณะกรรมการบริหารคณะหนึ่ง ประกอบด้วย กรรมการ-
    ผู้จัดการ กรรมการรองผู้จัดการ และกรรมการจำนวนหนึ่ง
    มีอำนาจหน้าที่จัดการงานและดำเนินกิจการของบริษัทตามที่คณะกรรมการบริษัทกำหนดโดยให้กรรมการผู้จัดการเป็นประธานคณะกรรมการบริหารโดยตำแหน่ง

5.  คณะกรรมการบริษัทมีอำนาจแต่งตั้งกรรมการจำนวนหนึ่ง
    เป็นคณะทำงานทำหน้าที่ศึกษาและพิจารณาเรื่องต่างๆ
    และ/หรือพิจารณาสรรหาตามที่คณะกรรมการเห็นสมควร

หน้าที่ของคณะกรรมการบริษัท

หน้าที่ของคณะกรรมการบริษัทตามหนังสือข้อบังคับ สรุปได้ดังนี้

1.  ดูแลและจัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    รวมทั้งมติที่ประชุมผู้ถือหุ้นด้วยความซื่อสัตย์และรักษาผลประโยชน์ของบริษัท

2.  กำหนดนโยบายและทิศทางการดำเนินงานของบริษัท กำกับดูแลให้ฝ่ายจัดการดำเนินการให้
    เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงขึ้นให้แก่
    กิจการและสร้างผลตอบแทนที่ดีให้แก่ผู้ถือหุ้น

3.  คณะกรรมการบริษัทต้องจัดให้มีการประชุมผู้ถือหุ้นเป็นการประชุมใหญ่สามัญประจำปี
    ภายในไม่เกินสี่เดือนนับแต่วันปิดบัญชีทำงบดุลงวดสิ้นปีของบริษัท การประชุมคราวอื่นๆ
    ให้เรียกว่าการประชุมวิสามัญ
    คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

4.  คณะกรรมการบริษัทต้องจัดให้มีการประชุมคณะกรรมการทุกเดือนเว้นแต่มีเหตุขัดข้อง
    แต่อย่างน้อยต้องมีการประชุมสามเดือนต่อหนึ่งครั้งและในการประชุมต้องมีกรรมการไม่น้อยกว่ากึ่งหนึ่งของจำนวนทั้งหมด
    การวินิจฉัยชี้ขาดของที่ประชุมให้ถือเอาเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมมีคะแนนเสียงอีกเสียงชี้ขาด

5. คณะกรรมการบริษัทต้องจัดให้มีการทำงบดุลและบัญชีกำไรขาดทุน ณ
วันสิ้นสุดของรอบปีของบริษัทเสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติงบดุลและบัญชีกำไร
ขาดทุนนี้
และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนการนำเสนอต่อที่ประชุม ผู้ถือหุ้น

การแต่งตั้งและถอดถอนกรรมการ

การแต่งตั้งและถอดถอนกรรมการตามหนังสือข้อบังคับของบริษัท สรุปได้ดังนี้

1.  กรรมการของบริษัทให้ที่ประชุมผู้ถือหุ้นเป็นผู้เลือกซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและจะเป็นผู้ถือหุ้นของบริษัทหรือไม่ก็ได้
    ในการลงคะแนนเสียงเลือกตั้งกรรมการให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือโดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้ายให้ประธานของที่ประชุมลงคะแนนเสียงชี้ขาด

2.  ให้คณะกรรมการแต่งตั้งกรรมการคนหนึ่งเป็นประธานกรรมการและจะแต่งตั้งรองประธานกรรมการขึ้นด้วยก็ได้

3.  ในการประชุมสามัญประจำปีของบริษัททุกๆ
    คราวให้กรรมการลาออกจากตำแหน่งจำนวนหนึ่งในสามของจำนวนกรรมการ
    ถ้าจำนวนกรรมการที่จะออกแบ่งเป็นสามส่วนไม่ได้ให้ออกโดยจำนวน
    ใกล้เคียงที่สุดกับส่วนหนึ่งในสาม

4.  หากตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้เข้าเป็นกรรมการแทนในการประชุมคราวถัดไป
    เว้นแต่วาระของกรรมการจะเหลือน้อยกว่าสองเดือน
    ด้วยคะแนนเสียงไม่น้อยกว่าสามในสี่ของจำนวนคณะกรรมการที่เหลืออยู่
    และบุคคลซึ่งเข้าเป็นกรรมการแทนนี้จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งดำรงตำแหน่งแทน

การสรรหากรรมการ

คณะกรรมการบริษัทเป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสมและนำชื่อเสนอต่อที่ประชุมสามัญผู้ถือหุ้นเลือกตั้งให้ดำรงตำแหน่งกรรมการบริษัท
ในการแต่งตั้งกรรมการแต่ละรายนั้นต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและออกเสียง

สัญญาการจัดการ - ไม่มี –

รายงานคณะกรรมการ

บริษัทฯ
ดำเนินธุรกิจคลังสินค้าและท่าเทียบเรือโดยมีเป้าหมายที่สำคัญคือการรักษาคุณภาพและความน่าเชื่อถือในการให้บริการทุกขั้นตอนโดยควบคุมดูแลคุณภาพในการทำงานอย่างมีประสิทธิภาพและรวดเร็ว
มีการตรวจสอบสินค้าเพื่อป้องกันการเกิดความเสียหาย
ทั้งนี้เพื่อสร้างความพึงพอใจสูงสุดให้กับลูกค้าโดยสามารถรักษาลูกค้าเดิมรวมทั้งสามารถขยายฐานลูกค้าใหม่ไปในเวลาเดียวกัน

ในปี 2546 ปริมาณสินค้ามาใช้บริการทั้งสิ้น 9.69 แสนตัน เมื่อเปรียบเทียบกับปี 2545 ที่ 1.032
ล้านตันลดลงประมาณ 6.18%
สาเหตุเนื่องมาจากทางราชการมีประกาศเกี่ยวกับจำกัดพิกัดน้ำหนักบรรทุกสินค้าทำให้
รถบรรทุกสินค้ามีไม่เพียงพอ
นอกจากนั้นยังมีปัญหาทางด้านการจราจรสืบเนื่องมาจากการปิดท่าแพขนานยนต์เพื่อสร้างสะพานข้ามแม่น้ำเจ้าพระยา
ซึ่งโครงการดังกล่าวจะเสร็จสิ้นในปี 2548
ส่วนปริมาณการให้เช่าโกดัง-เก็บสินค้าคิดเป็นพื้นที่ที่ให้ลูกค้าเช่าเฉลี่ยร้อยละ 94.12
เมื่อเปรียบเทียบกับปี 2545 เฉลี่ยต่อเดือนที่ร้อยละ 79.16

เพิ่มขึ้นร้อยละ 14.96 ลูกค้าที่เช่าคลังสินค้าเพื่อเก็บสินค้าประเภท น้ำตาลทราย ข้าวสาร
และน้ำมันพืช ในด้านการใช้ท่าเทียบเรือมีเรือเดินสมุทรเข้าเทียบท่าจำนวน 222 ลำ
เฉลี่ยการใช้ท่าเทียบเรือตลอดปีที่ร้อยละ 88.44

ในด้านรายได้บริษัทฯ มีรายได้รวม 196.74 ล้านบาท เพิ่มขึ้นจากปีที่ผ่านมา 11.99 ล้านบาท
หรือร้อยละ 6.49 และมีค่าใช้จ่ายรวม 99.07 ล้านบาท ลดลงจากปีที่ผ่านมา 16.95 ล้านบาท
หรือร้อยละ 14.61 ตลอดเวลา ที่ผ่านมาบริษัทฯ
พยายามปรับปรุงวิธีการทำงานและนำเทคโนโลยีที่ทันสมัยมาใช้ซึ่งในปีที่ผ่านมาบริษัทมีการจัดหาเครื่องมืออุปกรณ์ในการให้บริการเพิ่มขึ้น
นอกจากนี้ด้านบุคลากรก็เป็นสิ่งสำคัญของการดำเนินธุรกิจด้วย
บริษัทจะจัดหาบุคลากรที่มีคุณภาพโดยมีนโยบายในการรักษาบุคลากรให้ทำงานกับบริษัทระยะยาวเช่นกัน

จากการคาดการณ์ว่าสภาวะเศรษฐกิจโดยรวมในปี 2547 มีแนวโน้มที่จะขยายตัวในเกณฑ์ที่ดี
ซึ่งฝ่ายบริหารและพนักงานทุกคนมีความมุ่งมั่นที่จะให้จะพยายามที่จะปฏิบัติงานโดยการให้บริการที่ดีที่สุดแก่ลูกค้า
และท้ายที่สุดนี้คณะกรรมการมีความเชื่อมั่นว่าจะบริหารงานของบริษัทให้เจริญก้าวหน้าและทำกำไรและสามารถจ่ายเงินปันผลให้แก่ผู้ถือหุ้นเหมือนเช่นปีที่ผ่านๆ
มา

บุคลากร

บริษัทมีการจัดโครงสร้างองค์กรไว้อย่างเพียงพอทั้งในส่วนของฝ่ายบริหารงานฝ่ายจัดการและฝ่ายปฏิบัติการมีขั้นตอนต่างๆ
ในการทำงานเป็นไปอย่างมีระเบียบ
โดยแบ่งความรับผิดชอบระหว่างผู้บริหารและพนักงานเป็นดังนี้.-

ความรับผิดชอบของผู้บริหารต่อพนักงาน

-   ให้ผลตอบแทนที่เหมาะสมตามความรู้ความสามารถความรับผิดชอบและผลการปฏิบัติงานของพนักงานแต่ละคน

-   ส่งเสริมให้พนักงานมีส่วนร่วมในการกำหนดทิศทางการทำงานและแก้ไขปัญหาของบริษัท

-   ดูแลรักษาสภาพแวดล้อมในการทำงานให้มีความปลอดภัยต่อชีวิตสุขภาพอนามัยของพนักงาน

-   การให้รางวัลและการลงโทษพนักงานตั้งอยู่บนพื้นฐานของความถูกต้องและเป็นธรรมและกระทำด้วยความสุจริต

ความรับผิดชอบของพนักงานต่อบริษัท

-   ปฏิบัติหน้าที่ด้วยความรับผิดชอบซื่อสัตย์สุจริตมีความภักดีเพื่อความก้าวหน้ามั่นคงของบริษัทและพนักงาน

-   เอาใจใส่และปฏิบัติหน้าที่ด้วยความเสียสละอดทนเพื่อสร้างบริษัทให้มีคุณภาพและมีประสิทธิภาพ

-   ใช้ทรัพย์สินของบริษัทอย่างมีประสิทธิภาพประหยัดและบำรุงรักษาไม่ให้เสียหายหรือสูญหายรวมทั้งไม่ใช้ทรัพย์สินของบริษัทเพื่อประโยชน์ส่วนตัว

-   ถ่ายทอดความรู้และประสบการณ์ให้แก่ผู้ร่วมงานโดยยึดหลักเพื่อประโยชน์และเป้าหมายของบริษัท

ค่าตอบแทนรวมของพนักงาน

  ----------------------- ----------------------- ------------------------
  ประเภท                  ปี 2546                  

                          จำนวนพนักงาน             จำนวนเงินรวม (บาท)

  เงินเดือน                 63                      7,791,240.-

  โบนัส                    63                      2,590,445.-

  ค่าครองชีพและอื่นๆ          63                      1,477,965.-

  รวม                     63                      11,859,650.-
  ----------------------- ----------------------- ------------------------

นโยบายในการพัฒนาพนักงาน

บริษัทมีการสื่อสารข้อมูลจากผู้บริหารสู่พนักงานทั้งนี้เพื่อให้พนักงานทุกระดับมีความเข้าใจใน
เป้าหมายและนโยบายของบริษัทด้วยวิธีการต่างๆ เช่น การประชาสัมพันธ์ ปิดประกาศ
จัดประชุมนอกจากนี้ยังมีการฝึกอบรมพนักงานอย่างต่อเนื่องเพื่อให้เข้าใจในหน้าที่
ทบทวนความรู้เดิมและเสริมความรู้ใหม่
มีการประเมินผลจากการปฏิบัติหลังจากได้รับการฝึกอบรมไปแล้ว
จัดส่งพนักงานเข้าร่วมการอบรมสัมมนาต่างๆ เช่น อบรมเพื่อให้เข้าใจมาตรฐานการบัญชี
อบรมเกี่ยวกับการใช้และบำรุงรักษาเครื่องมือจักรกล อบรมระบบรักษาความปลอดภัย
อบรมด้านขนถ่ายสินค้าและพาณิชยนาวี อบรมหลักสูตรคอมพิวเตอร์ และอื่นๆ ที่มีความ
เกี่ยวข้องกับการประกอบธุรกิจของบริษัท